CELEX: 22019D1074
Language: hr
Date: 2017-09-22 00:00:00
Title: Odluka Zajedničkog odbora EGP-a br. 186/2017 od 22. rujna 2017. o izmjeni Priloga XVII. (Intelektualno vlasništvo) Sporazumu o EGP-u [2019/1074]

27.6.2019   
               
               
                  HR
               
               
                  Službeni list Europske unije
               
               
                  L 174/57
               
            
         ODLUKA ZAJEDNIČKOG ODBORA EGP-A
         br. 186/2017
         od 22. rujna 2017.
         o izmjeni Priloga XVII. (Intelektualno vlasništvo) Sporazumu o EGP-u [2019/1074]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
         budući da:
         
                     (1)
                  
                  
                     Direktiva 2014/26/EU Europskog parlamenta i Vijeća od 26. veljače 2014. o kolektivnom ostvarivanju autorskog prava i srodnih prava te izdavanju odobrenja za više državnih područja za prava na internetsko korištenje glazbenih djela na unutarnjem tržištu (1) treba se uključiti u Sporazum o EGP-u.
                  
               
                     (2)
                  
                  
                     Prilog XVII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Nakon točke 10. (Direktiva 2012/28/EU Europskog parlamenta i Vijeća) Priloga XVII. Sporazumu o EGP-u umeće se sljedeće:
            
                        „11.
                     
                     
                        
                           32014 L 0026: Direktiva 2014/26/EU Europskog parlamenta i Vijeća od 26. veljače 2014. o kolektivnom ostvarivanju autorskog prava i srodnih prava te izdavanju odobrenja za više državnih područja za prava na internetsko korištenje glazbenih djela na unutarnjem tržištu (SL L 84, 20.3.2014., str. 72).
                        Za potrebe ovog Sporazuma odredbe ove Direktive sadržavaju sljedeću prilagodbu:
                        
                                    (a)
                                 
                                 
                                    u članku 32. Direktive tekst ‚članka 101. i 102. UFEU-a’ glasi ‚članaka 53. i 54. Sporazuma o EGP-u’;
                                 
                              
                                    (b)
                                 
                                 
                                    države EFTA-e imaju pravo u potpunosti sudjelovati u radu stručne skupine osnovane člankom 41. Direktive i u njoj imaju ista prava i obveze kao i države članice EU-a, osim prava glasa;
                                 
                              
                                    (c)
                                 
                                 
                                    u članku 5. stavku 8., kad je riječ o državama EFTA-e, riječi ‚10. listopada 2016.’ glase ‚šest mjeseci nakon datuma stupanja na snagu Odluke Zajedničkog odbora EGP-a br. 186/2017 od 22. rujna 2017.’;
                                 
                              
                                    (d)
                                 
                                 
                                    u članku 31., kad je riječ o državama EFTA-e, riječi ‚10. travnja 2017.’ glase ‚godinu dana nakon datuma stupanja na snagu Odluke Zajedničkog odbora EGP-a br. 186/2017 od 22. rujna 2017.’;
                                 
                              
                                    (e)
                                 
                                 
                                    u članku 36. stavku 3., kad je riječ o državama EFTA-e, riječi ‚10. travnja 2016.’ glase ‚datuma stupanja na snagu Odluke Zajedničkog odbora EGP-a br. 186/2017 od 22. rujna 2017.’;
                                 
                              
                                    (f)
                                 
                                 
                                    u članku 38. stavku 3., kad je riječ o državama EFTA-e, riječi ‚10. listopada 2017.’ glase ‚osamnaest mjeseci nakon datuma stupanja na snagu Odluke Zajedničkog odbora EGP-a br. 186/2017 od 22. rujna 2017.’;
                                 
                              
                                    (g)
                                 
                                 
                                    u članku 39., kad je riječ o državama EFTA-e, riječi ‚10. travnja 2016.’ glase ‚datuma stupanja na snagu Odluke Zajedničkog odbora EGP-a br. 186/2017 od 22. rujna 2017.’;
                                 
                              
                                    (h)
                                 
                                 
                                    u članku 43., kad je riječ o državama EFTA-e, riječi ‚10. travnja 2016.’ glase ‚datuma stupanja na snagu Odluke Zajedničkog odbora EGP-a br. 186/2017 od 22. rujna 2017.’ ”
                                 
                              
                  
         
            Članak 2.
            Vjerodostojni su tekstovi Direktive 2014/26/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 23. rujna 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 22. rujna 2017.
            
               
                  Za Zajednički odbor EGP-a
               
               
                  Predsjednica
               
               Sabine MONAUNI
            
         
         
            (1)  SL L 84, 20.3.2014., str. 72.
         
            (*1)  Ustavni su zahtjevi navedeni.